stanford-oval/wikipedia huggingface dataset:
จิตภัสร์ กฤดากร
ประวัติ

จิตภัสร์ ตั๊น กฤดากร หรือชื่อสกุลเดิมว่า ภิรมย์ภักดี เกิดเมื่อวันที่ 16 มิถุนายน พ.ศ. 2528 เป็นบุตรสาวคนโตของจุตินันท์ ภิรมย์ภักดี อดีตประธานเจ้าหน้าที่บริหารและกรรมการผู้จัดการใหญ่ บริษัท บุญรอดบริวเวอรี่ จำกัด, อดีตประธานกรรมการ บริษัท สิงห์ เอสเตท จำกัด (มหาชน) อดีตประธานมูลนิธิคณะกรรมการพาราลิมปิกแห่งประเทศไทย นายกสมาคมคาราเต้แห่งประเทศไทย และอดีตสมาชิกสภาปฏิรูปแห่งชาติ ซึ่งเป็นบุตรของ จำนงค์ ภิรมย์ภักดี ทายาท พระยาภิรมย์ภักดี ผู้ก่อตั้ง บริษัท บุญรอดบริวเวอรี่ จำกัด กับหม่อมหลวงปิยาภัสร์ ภิรมย์ภักดี ซึ่งเป็นบุตรีของหม่อมราชวงศ์ยงสวาสดิ์ กฤดากร รองผู้อำนวยการสำนักงานทรัพย์สินพระมหากษัตริย์
ชื่อจริง “จิตภัสร์” เป็นชื่อพระราชทาน แปลว่า “จิตที่ร่มเย็น” ส่วน “ตั๊น” มาจากตั๊นหน้า ซึ่งเป็นท่าชนิดหนึ่งในกีฬาคาราเต้ที่จุตินันท์ผู้เป็นบิดาชื่นชอบ
จิตภัสร์ เริ่มเข้าเรียนที่โรงเรียนจิตรลดา ก่อนไปศึกษาต่อที่โรงเรียนประจำหญิงล้วน Westonbirt School ที่ประเทศอังกฤษจนจบชั้นมัธยมศึกษา สำเร็จการศึกษาระดับปริญญาตรีสาขาวิชาภูมิศาสตร์จากคิงส์คอลเลจลอนดอน ประกาศนียบัตรหลักสูตรผู้นำยุคใหม่ในระบบประชาธิปไตย รุ่น 2 สถาบันพระปกเกล้า ปริญญาโทรัฐประศาสตรมหาบัณฑิต จุฬาลงกรณ์มหาวิทยาลัยและ หลักสูตรการโดดร่มใหม่แบบกระตุกเอง รุ่นที่ 1/64 ของ กองบังคับการสนับสนุนทางอากาศ กองบัญชาการตำรวจตระเวนชายแดน ปัจจุบันกำลังศึกษาระดับปริญญาเอก หลักสูตรศิลปศาสตรมหาบัณฑิต สาขาวิชาอาชญาวิทยาและงานยุติธรรม คณะรัฐศาสตร์ จุฬาลงกรณ์มหาวิทยาลัย
การทำงาน > ภาคเอกชน

จิตภัสร์เคยฝึกงานทั้งในประเทศและต่างประเทศ เช่น บริษัทโฆษณา Blue UIR Advertising, บริษัท Orange (True Move), คริสตีย็อง ดียอร์, หนังสือพิมพ์ไทยรัฐ บริษัทโพลีพลัสเอ็นเตอร์เทนเม้นท์ รวมทั้งยังเป็น NGO ในโครงการ Population and Community Development Association ที่จังหวัดกระบี่ และได้ไปเป็นครูฝึกสอนที่จังหวัดบุรีรัมย์ผู้ช่วยผู้จัดการนักกีฬาปีนหน้าผาทีมชาติไทย เอเชี่ยนบีชเกมส์ ครั้งที่ 4 ผู้จัดการทีมสโมสรฟุตซอลลีโอบางซื่อ (คนหูหนวก) ผู้จัดการนักกีฬาคนพิการทีมชาติไทย พาราลิมปิกเกมส์ ครั้งที่ 12 ณ ประเทศอังกฤษ และผู้จัดการทีมคณะนักกีฬาคนพิการเข้าร่วมการแข่งขันกีฬาเอเชี่ยนพาราเกมส์ ครั้งที่ 10 ณ เมืองกวางโจว สาธารณรัฐประชาชนจีน ก่อนที่จะผันตัวเข้าสู่แวดวงการเมือง ตามความฝันในวัยเด็กที่ต้องการจะเป็นนายกรัฐมนตรี
การทำงาน > งานการเมือง

จิตภัสร์ เข้าร่วมทำงานกับรัฐบาลอภิสิทธิ์ เวชชาชีวะ โดยการชักชวนของ นิพนธ์ พร้อมพันธุ์ เลขาธิการนายกรัฐมนตรี ที่มีความสนิทสนมกับครอบครัว และเห็นว่ามีความสนใจทางการเมือง โดยมีหน้าที่เป็นผู้ช่วยและเลขานุการของ ดร.ปณิธาน วัฒนายากร รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี ต่อมาในปี พ.ศ. 2554 ได้ลงสมัครสมาชิกผู้แทนราษฎร พรรคประชาธิปัตย์ เขต 5 แต่ไม่ได้รับเลือกตั้ง ในอีกสองปีต่อมาเธอได้เข้าร่วมกับชุมนุมกับกลุ่ม กปปส. โดยรับหน้าที่เป็นโฆษกภาคภาษาอังกฤษ และต่อมาในปี พ.ศ. 2561 ได้รับตำแหน่งรองเลขาธิการพรรคประชาธิปัตย์ และลงสมัคร สส. ระบบบัญชีรายชื่อ ลำดับที่ 20 ในการเลือกตั้งปีถัดมา และได้รับการเลือกตั้งหลังจากการคำนวณคะแนนบัญชีรายชื่อใหม่ อันเนื่องมาจากการเลือกตั้งซ่อมที่จังหวัดเชียงใหม่ในช่วงปลายเดือนพฤษภาคมปีเดียวกัน
สำหรับการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จิตภัสร์ได้เป็นผู้สมัครรับเลือกตั้งแบบบัญชีรายชื่อ ของพรรคประชาธิปัตย์  ในลำดับที่ 10 หลังจากได้อาการบาดเจ็บหลังประสบอุบัติเหตุจากการฝึกกระโดดร่ม จนต้องใส่เฝือกที่หลัง เพื่อป้องการกระแทกระหว่างการหาเสียง
ข้อวิจารณ์ > ปฏิทินเบียร์ลีโอ

ในปี พ.ศ. 2552 ช่วงที่จิตภัสร์เป็นผู้ช่วยโฆษกสำนักนายกรัฐมนตรี เธอได้นำปฏิทินเบียร์ลีโอที่มีภาพนางแบบวาบหวิว มาแจกจ่ายให้แก่ข้าราชการในทำเนียบรัฐบาล จนถูกกระแสวิพากษ์วิจารณ์เป็นวงกว้าง เธอแสดงความรับผิดชอบด้วยการลาออกและขอน้อมรับคำวิจารณ์ทั้งหมด
ข้อวิจารณ์ > กปปส.

ในช่วงวิกฤตการณ์ทางการเมืองปี พ.ศ. 2556-2557 จิตภัสร์ได้เข้าร่วมการชุมนุมกลุ่ม กปปส. โดยรับผิดชอบด้านการรายงานข่าวภาคภาษาอังกฤษและดูแลโรงเรียนต้นไม้
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 5 เบญจมาภรณ์มงกุฎไทย (บ.ม.)
เครื่องหมาย

-	หลักสูตรการกระโดดร่มแบบกระตุกเอง Sky 1/64
-	นักโดดร่ม ตร. (กิตติมศักดิ์)
-	นักโดดร่ม ทบ. (กิตติมศักดิ์)
-	ต่อต้านก่อการร้าย ตร.(กิตติมศักดิ์) (อรินทราช)
-	เครื่องหมาย รักษาดินแดนยิ่งชีพ กระทรวงมหาดไทย
-	เข็มสถาบันประปกเกล้า (หลักสูตรประกาศนียบัตร)
-	ปีกฝนหลวง กรมฝนหลวง กระทรวงเกษตรและสหกรณ์
-	เครื่องหมายความสามารถนักโดดร่ม หน่วยบัญชาการนาวิกโยธิน กองทัพเรือ
มิโฮะ โอกาซากิ

| มิโฮะ โอกาซากิ |
| --- | --- |
岡咲 美保
เกิด:  (1998-11-22) 22 พฤศจิกายน ค.ศ. 1998 (26 ปี) จังหวัดโอกายามะ ประเทศญี่ปุ่น
อาชีพ: นักพากย์
องค์การ: ไอแอมเอนเทอร์ไพรส์
มิโฮะ โอกาซากิ (岡咲 美保, 22 พฤศจิกายน 1998 -) เป็นนักพากย์และนักร้องชาวญี่ปุ่น สังกัดไอแอมเอนเทอร์ไพรส์ เกิดที่จังหวัดโอกายามะ
ผลงานพากย์

องงากุโชโจะ (นิชิโอะ มิกุ)
เกิดใหม่ทั้งทีก็เป็นสไลม์ไปซะแล้ว (ริมุรุ เท็มเพสต์)
เกิดใหม่เป็นนางร้าย จะเลือกทางไหนก็หายนะ (แมรี ฮันต์)
จอมเวทแห่งรุ่งอรุณ (โล คริสตัส)
เอ็กซ์ตรีมฮาตส์ (โคดากะ ซากิ)
ชีวิตเกษตรตามใจ ในต่างโลก (เฟราเรม โครม)
เวิลด์ไดสตาร์ (เซนจุ อิโรฮะ)
กิจกรรม VRMMO ของมนุษย์ลุง (มิลลี)
เดด เมานท์ เดธ เพลย์ (ลูลู)
มิยูริ ชิมาบูกูโระ

| มิยูริ ชิมาบูกูโระ |
| --- | --- |
島袋 美由利
เกิด:  (1994-12-06) 6 ธันวาคม ค.ศ. 1994 (30 ปี) จังหวัดโอกินาวะ ประเทศญี่ปุ่น
ชื่ออื่น: มิยุงงะ (みゆんが)
อาชีพ: นักพากย์
องค์การ: สำนักงานโอซาวะ
มิยูริ ชิมาบูกูโระ (島袋 美由利, 6 ธันวาคม 1994 - ) เป็น นักพากย์หญิงชาวญี่ปุ่น เกิดที่จังหวัดโอกินาวะ สังกัดสำนักงานโอซาวะ ถนัดซ้าย (ยกเว้นกีฬา)
ผลงานพากย์

ฮาเนบาโดะ (อารางากิ นางิสะ)
ฮารุคานะรีซีฟ (โทอิ นารุมิ)
องงากุโชโจะ (กุชิเก็ง ชูป)
ยูรางิโซว ที่นี่ผีน่ารักนะ (ยุโนฮานะ ยูนะ)
Granbelm (โคฮินาตะ มังเง็ตสึ)
หน่วยผจญคนไฟลุก (อิงกะ คาสึงาตานิ)
ลาก่อนคราเมอร์ของฉัน (อนดะ โนโซมิ)
ศึกเดือด 5 วิพลิกชะตา (ทาตาระ ริงโงะ)
มิเอรุโกะจัง ใครว่าหนูเห็นผี (โมริโนะ)
บันทึกรักเจ้าหญิงหนอนหนังสือ (คริสโตเฟอร์ เซลเคิร์ก อัชเชลาร์ด)
มาโดกะ อาซาฮินะ

| มาโดกะ อาซาฮินะ |
| --- | --- |
朝日奈 丸佳
เกิด:  (1993-12-17) 17 ธันวาคม ค.ศ. 1993 (31 ปี) จังหวัดชิซึโอกะ ประเทศญี่ปุ่น
อาชีพ: นักพากย์
องค์การ: 81 Produce
มาโดกะ อาซาฮินะ (朝日奈 丸佳, 17 ธันวาคม 1993 -) เป็นนักพากย์หญิงชาวญี่ปุ่น เกิดในเมืองนูมาซุ จังหวัดชิซูโอกะ สังกัด 81 Produce จบการศึกษาจาก อะมิวส์เมนต์มีเดียโซโงงากุอิง สาขานักพากย์
ผลงานพากย์

ปังเดะพีซ! (คาวาอิ ไม)
NEW GAME! (ซากุระ เนเนะ)
BanG Dream! (โมริ ฟุมิกะ)
เรื่องนี้ตำราไม่มีสอน (โคมินามิ อาสึมิ)
หนุ่มน้อยใสซื่อจากหมู่บ้านหน้าลาสท์ดันเจี้ยนมาเข้ากรุงแล้ว (เซเลน)
คุณคุโบะไม่ยอมให้ผมเป็นตัวประกอบ (มิโฮะ)
ในใจของคุโนอิจิ สึบากิ (อุยเกียว)
สไมล์ออฟดิอัสโนโทเรีย (วิกกา)
ผู้กล้าซึนซ่าส์กับจอมมารสู้ชีวิต! (อาซีเอส อัลลา)
วัดป่วนชวนมารัก (มีอา คริสตอฟ)
รายชื่อเกมในโรบล็อกซ์

ภาพโปรโมตเกมต่าง ๆ ของโรบล็อกซ์
วิดีโอเกมออนไลน์และระบบการสร้างเกมของโรบล็อกซ์ มีหลากหลายมากมายเกม (เรียกอย่างเป็นทางการว่า "ประสบการณ์"; อังกฤษ: Experiences) ที่สร้างโดยผู้ใช้โรบล็อกซ์ โดยใช้เครื่องมือการสร้างของโรบล็อกซ์อย่างโรบล็อกซ์สตูดิโอ เนื่องจากความนิยมของโรบล็อกซ์ เกมต่าง ๆ ที่สร้างขึ้นมาจึงได้รับความสนใจและนิยมเพิ่มมากขึ้น มีรายงานข่าวจากสื่อว่า เกมบางเกมของโรบล็อกซ์ มีผู้เล่นที่เข้าเยี่ยมชมหลายล้านคนต่อเดือน ประมาณ 5,000 เกมที่มีผู้เล่นเข้าเยี่ยมชมมากว่าล้านคน และบางเกมมีผู้เล่นมากกว่าพันล้านคนที่เข้าเยี่ยมชม
เกมต้นฉบับ > Adopt me!

บทความหลัก: อดอปมี!
อดอปมี! เป็นเกมเล่นตามบทบาทออนไลน์ โดยจุดสนใจของเกมคือการสวมบทบาทสมมติที่ผู้เล่นเป็นคนพ่อแม่รับเลี้ยงลูกหรือเด็กที่รับเลี้ยงเป็นลูกบุญธรรม และดูแลสัตว์เลี้ยงต่าง ๆซึ่งสามารถแลกเปลี่ยนกับผู้เล่นคนอื่น ๆ ได้ ในเดือนตุลาคม พ.ศ. 2565 เกมมีผู้เล่นมากกว่า  3 พันล้านครั้ง
อดอปมี! มีผู้เล่นพร้อมกันโดยเฉลี่ย 600,000 คน เมื่อเดือนมิถุนายน 2020 ทำให้เป็นเกมที่ได้รับความนิยมสูงสุดในโรบล็อกซ์ เนื่องจากสัตว์เลี้ยงในเกมมีราคาสูง สัตว์เลี้ยงหายากบางตัวขายได้สูงถึง 100 ดอลลาร์สหรัฐ ทำให้มีผู้เล่นที่ถูกหลอกเป็นจำนวนมากเกิดขึ้นภายในเกม
เกมต้นฉบับ > Break In

Break In เป็นเกมสยองขวัญที่พัฒนาโดย Alec Kieft นักศึกษามหาวิทยาลัยชาวนิวซีแลนด์ โดยเรื่องราวของเกมจะเน้นไปที่กลุ่มผู้เล่นที่ติดอยู่ในบ้านที่ถูกพวกแก๊งล้อม Break In ถือเป็นส่วนหนึ่งของแนวโรบล็อกซ์ ที่เป็นเกมแนว "เกมเนื้อเรื่อง" ซึ่งได้รับความนิยมจากเกมก่อนหน้านี้ในซีรีส์แคมป์ปิ้ง
เกมต้นฉบับ > Brookhaven RP

เป็นเกมประเภทเมือง เล่นง่าย สามารถทำอาชีพต่างๆได้ พัฒนาโดย Wolfpaq ในปี พ.ศ. 2566 มีผู้เล่นแล้วกว่า 39.4 พันล้านคน
เกมต้นฉบับ > Doors

Doors เป็นเกมสยองขวัญที่ผู้เล่นต้องผ่านห้องต่าง ๆ เพื่อปลดล็อกประตู สิ่งมีชีวิตที่เรียกว่า "เอนติตี้" ฆ่าผู้เล่นด้วยวิธีต่าง ๆ Doors เปิดตัวเมื่อวันที่ 10 สิงหาคม พ.ศ. 2565 ในเดือนพฤศจิกายน พ.ศ. 2565 เกมมีผู้เข้าเยี่ยมชมถึง 1 พันล้านครั้ง และมีการร่วมมือกับ Makeship สำหรับการทำตุ๊กตาของ Screech จะมีแผนในการอัปเดตใหญ่ปล่อยในวันที่ 29 มกราคม พ.ศ. 2566
เกมต้นฉบับ > MeepCity

Meepcity เป็นเกมประเภทโรลเพลย์ เล่นง่าย แต่งตัวละครได้ตามใจชอบ สามารถซื้อสัตว์เลี้ยง (Meep) ได้และอื่นๆอีกมากมาย พัฒนาโดย Alexnewtron ในปี พ.ศ. 2566 มีผู้เล่นกว่า 15.7 พันล้านคน
เกมต้นฉบับ > Murder Mystery 2

Murder Mystery 2 หรือเรียกโดยย่อว่า "MM2" เป็นเกมสยองขวัญยอดนิยมของโรบล็อกซ์ที่สร้างโดย Nikilis เมื่อวันที่ 18 มกราคม 2014 โดยเป็นภาคต่อของ Murder Mystery ดั้งเดิม เป็นเกมแนวเอาชีวิตรอดแบบวนรอบพร้อมแผนที่และโหมดต่างๆ มากมาย ได้รับแรงบันดาลใจอย่างมากจาก Garry's Mod: Murder mode
เกมต้นฉบับ > Natural Disaster Survival

Natural Disaster Survival เป็นเกมเอาชีวิตรอดจากภัยพิบัติธรรมชาติต่างๆ โดยแต่ละรอบจะเป็นแผนที่สุ่ม และพร้อมกับภัยพิบัติธรรมชาติแบบสุ่ม โดยผู้เล่นจะต้องอยู่รอดบนเกาะขนาดเล็ก เมื่ออยู่รอดจะแสดงผลรายชื่อผู้รอดชีวิตเมื่อจบรอบแล้ว เกมนี้สร้างโดย Stickmasterluke มันเป็นช่องว่างตั้งแต่เดือนมีนาคม 2551 ถึงประมาณเดือนพฤศจิกายน 2554 เมื่อชื่อเกมได้รับการอัปเดตเป็น "Disaster testing" เกมตัวเต็มวางจำหน่ายเมื่อวันที่ 4 ธันวาคม 2554
เกมต้นฉบับ > Tower of Hell

Tower of Hell เป็นเกม obby ที่สร้างโดย PyxlDev และ ObrenTune จาก YXCeptional Studios เป้าหมายของเกมคือไปให้ถึงยอดหอคอยที่สร้างขึ้นแบบสุ่มซึ่งจะรีเซ็ตทุกรอบแปดนาที เมื่อผู้เล่นสร้างหอคอยเสร็จก่อนที่ตัวจับเวลาจะรีเซ็ต พวกเขาจะเร่งตัวจับเวลาให้เร็วขึ้น
เกมต้นฉบับ > Welcome to Bloxburg

Welcome to Bloxburg เป็นเกมจำลองชีวิตและสวมบทบาทที่พัฒนาโดย Coeptus ก่อนการเล่น เกมดังกล่าวมีการจำลองกิจกรรมประจำวันของผู้เล่นเสมือนหนึ่งคนในครัวเรือนใกล้เมืองสมมติ การออกแบบของเกมอิงจากซีรีส์เกม The Sims โดย Maxis และ Electronic Arts โดยเฉพาะอย่างยิ่ง The Sims 3และ The sims 4
เกมต้นฉบับ > Work at a Pizza Place

เป็นเกมที่มีร้านพิซซ่าเสมือนจริงมีมาตั้งแต่ พ.ศ. 2551 จนถึงปัจจุบัน เกมนี้เสามารถทำอาชีพต่าง ๆ ได้ เช่น แคชเชียร์ เชฟ บรรจุพิซซ่าใส่กล่อง ส่งพิซซ่า ผู้ผลิต และ ออนเบรค
เกมต้นฉบับ > Striker Arena (formerly NStrike)

เป็นเกมที่อยู่ในระหว่างการพัฒนา โดย NStrike Studios ซึ่งเกมออกแบบมาจากเกม Counter-Strike โดย Valve Corporation เป็นเกมแนว Team Deathmatch Shooter โดยตัวเกมเต็มจะเปิดให้เล่นฟรีในวันที่ 1 ธันวาคม พ.ศ. 2568
โทโมริ คูซูโนกิ

| โทโมริ คูซูโนกิ |
| --- | --- |
楠木 ともり
เกิด:  (1999-12-22) 22 ธันวาคม ค.ศ. 1999 (25 ปี) โตเกียว ประเทศญี่ปุ่น
ชื่ออื่น: โทโมริรุ (ともりる)
อาชีพ: นักพากย์
ส่วนสูง: 155 ซม.
โทโมริ คูซูโนกิ (楠木 ともり, くすのき ともり, 22 ธันวาคม 1999 -) เป็น นักพากย์และร้องนักแต่งเพลงชาวญี่ปุ่น เกิดที่โตเกียว อยู่สังกัดโซนีมิวสิกอาร์ติสต์ ค่ายเพลงคือ SACRA MUSIC
ประวัติ

เนื่องจากชอบอนิเมะตั้งแต่ตอนอยู่ชั้นมัธยม 2 เมื่อได้ดูอนิเมะโคบาโตะและหลงไหลในการแสดงของคานะ ฮานาซาวะ จึงได้ตั้งเป้าที่จะเป็นนักพากย์ โดยไม่เคยได้ไปโรงเรียนฝึกนักพากย์แต่เรียนการแสดงด้วยด้วยตัวเอง
ในปี 2016 ได้รับรางวัลพิเศษในโครงการออดิชั่นครั้งที่ 5 "Anistoteles" ซึ่งจัดขึ้นโดย Sony Music Artists ในตอนนั้นจึงได้รู้สึกว่าเป็นเรื่องยากที่จะเป็นนักพากย์โดยที่ไม่มีประสบการณ์มาก่อน จึงได้ไปออดิชั่นเพื่อเป็นนักร้อง
ในปี 2017 ได้เปิดตัวในฐานะนักพากย์เป็นครั้งแรกด้วยบทเด็กสาวมัธยมต้นในอนิเมะน้องสาวของผมคืออาจารย์เอโรมังกะ ในปีต่อมาในปี 2018 จึงได้รับบทเป็นฮาซึกิ คางิมุระในอนิเมะ Märchen Mädchen เป็นครั้งแรกที่ได้รับบทเป็นตัวละครหลัก
ผลงานพากย์

น้องสาวของผมคืออาจารย์เอโรมังกะ (นักเรียนมัธยมต้น)
Märchen Mädchen (คางิมุระ ฮาซึกิ)
ASSASSINS PRIDE (เมริดา แอ็งเจล)
ใครว่าข้าไม่เหมาะเป็นจอมมาร (มิชา เนครอน)
ปราการแดนปีศาจ (นัตสึเมะ)
เลิฟไลฟ์! ชมรมสคูลไอดอลนิจิงะซากิ (ยูกิ เซ็ตสึนะ)
วันเดอร์เอ็ก ไพรออริตี (อาโอนุมะ เนรุ)
ตำนานวิญญาณแฟนซี (เอนโด สึซึเนะ, ลาทีฟา)
ลุ้นรักรุ่นน้องตัวจิ๋วกับรุ่นพี่ตัวป่วน (ฟุตาบะ อิงาราชิ)
พรีม่าดอล (คาราสึบะ)
มนุษย์เลื่อยยนต์ (มากิมะ)
แด่เธอผู้เป็นนิรันดร์ (ฮิซาเมะ)
ห้องเรียนจารชน (อาเน็ต)
นางร้ายสุดซึน ลีเซล็อตเต กับขบวนการพลิกลิขิตสู่ชีวิตแฮปปี้เอนด์ (ลีเซล็อตเต รีเฟนชตาล)
ราชาวีรชน เกิดใหม่เพื่อขัดเกลาวิถีต่อสู้ และ กลายเป็นอัศวินฝึกหัดที่แกร่งสุดในโลก♀ (เลโอเน ออลฟา)
เอสเปรสโซมักกีอาโต (เพลง)

"เอสเปรสโซมักกีอาโต" (อังกฤษ: Espresso macchiato, ภาษาอิตาลี: [esˈprɛsso makˈkjaːto]) เป็นเพลงโดยทอมมี แคช แร็ปเปอร์ชาวเอสโตเนีย ซึ่งประพันธ์โดยตัวเขาเองร่วมกับโยฮันเนส นาอุคคาริเนน เพลงนี้วางจำหน่ายเมื่อวันที่ 7 ธันวาคม ค.ศ. 2024 และจะเป็นตัวแทนของประเทศเอสโตเนียในการประกวดเพลงยูโรวิชันปี 2025
การพัฒนา

"เอสเปรสโซมักกีอาโต" เป็นเพลงแดนซ์ป๊อปที่มีลักษณะเด่นคือจังหวะแร็ปและจังหวะอิเล็กโทรสวิง เนื้อร้องได้ประพันธ์โดยทอมมี แคชร่วมกับโยฮันเนส นาอุคคาริเนน ในภาษาบร็อคโคลีโน ซึ่งเป็นภาษาพูดที่พูดโดยชาวอเมริกันเชื้อสายอิตาลี ในบรุกลิน นครนิวยอร์ก ในบทสัมภาษณ์กับ กรูนิกา แคชกล่าวว่าแนวคิดของเพลงนี้เกิดขึ้นโดยธรรมชาติ และเดิมทีไม่ได้เขียนเพลงนี้ขึ้นมาเพื่อเข้าร่วมการประกวดเพลงยูโรวิชันโดยเฉพาะ
มิวสิกวิดีโอ

มิวสิควิดีโอประกอบเพลงนี้เผยแพร่ในช่องยูทูปของแคช โดยแสดงให้เห็นเขานั่งอยู่หน้าโต๊ะขณะเตรียมและจิบกาแฟมัคคิอาโต ซึ่งเป็นที่มาของชื่อเพลงนี้ ฉากที่เรียบง่ายและท่าทางซ้ำ ๆ คล้ายกับวิดิโอทานแฮมเบอร์เกอร์ของแอนดี วอร์ฮอล ซึ่งนำมาจากสารคดีเรื่อง ซิกซ์ตีซิกซ์ซีนฟรอมอเมริกา ในปี 1982
ปฏิกิริยา

ลูกา อาร์เนา ได้กล่าวในบทความที่เขียนขึ้นสำหรับแอลเอซีนิวส์24 ว่าเอสเปรสโซมักกีอาโต "ไม่ใช่เพลง" แต่เป็น "ประสบการณ์ การทดลอง การสรรเสริญภาพล้อเลียนของชาวอิตาลี ปรุงแต่งด้วยข้อความที่ดูเหมือนจะออกมาจากกูเกิล แปลภาษาแบบเอแอลดี"
"เอสเปรสโซมักกีอาโต" เป็นประเด็นถกเถียงในสื่อของอิตาลี โดยเฉพาะอย่างยิ่ง หลังจากที่เพลงดังกล่าวได้รับชัยชนะใน เอียสติเลา สถานีวิทยุโทรทัศน์แห่งชาติอิตาลี (ไร) ได้จัดทำรายงานเกี่ยวกับเพลงนี้ และสมาคมผู้บริโภคชาวอิตาลี กอดากอนส์ ได้ร้องขอให้สหภาพการแพร่สัญญาณวิทยุและโทรทัศน์แห่งยุโรป (อีบียู) ตัดสิทธิ์เพลงดังกล่าวจากการประกวด เนื่องจากมีเนื้อหาที่ไม่เหมาะสมเกี่ยวกับภาพจำที่มุ่งเป้าไปที่อิตาลีและชาวอิตาลี และรายงานต่อองค์กรว่าเพลงดังกล่าวละเมิดกฎของงานที่ห้ามไม่ให้มีการเข้าร่วมเพลงที่เลือกปฏิบัติหรือเพลงที่ล่วงละเมิดผู้อื่นอย่างชัดเจน ผู้แทนทางการเมืองของเลกานอร์ดและจาน มาร์โก เซนตินาอิโอ รองประธานวุฒิสภาสาธารณรัฐ ได้เรียกร้องให้มีการตัดสิทธิ์เพลงนี้ โดยยืนกรานว่าใครก็ตามที่ดูหมิ่นอิตาลีจะต้องอยู่ห่างจากการประกวดเพลงยูโรวิชัน
การประกวดเพลงยูโรวิชันปี 2025 > เอียสติเลา 2025

เอียสติเลา 2025 เป็นการประกวดเพลงระดับชาติซึ่งใช้คัดเลือกเพลงจากเอสโตเนียสำหรับการประกวดเพลงยูโรวิชันปี 2025 ครั้งนี้มีเพลง 16 เพลงเข้าร่วมแข่งขันในรอบชิงชนะเลิศในวันที่ 15 กุมภาพันธ์ ค.ศ. 2025 ที่ยูนิเบ็ตอะรีนาในทาลลินน์ รอบชิงชนะเลิศจัดขึ้นในวันที่ 15 กุมภาพันธ์ ค.ศ. 2025 มีการแข่งขันเพลง 16 เพลงระหว่างการแสดง และผู้ชนะจะได้รับการคัดเลือกจากการลงคะแนนเสียง 2 รอบ ในรอบแรกจะแบ่งผลคะแนนออกเป็นที่ได้รับจากคณะกรรมการ (50%) และประชาชนทั่วไป (50%) ซึ่งจะตัดสินผลงาน 3 อันดับแรกเพื่อเข้าสู่รอบชิงชนะเลิศ โดยผู้ชนะจะได้รับเลือกผ่านการลงคะแนนเสียงจากผู้ชมทางโทรทัศน์เท่านั้น
เมื่อวันที่ 6 พฤศจิกายน 2024 แคชได้รับการประกาศให้เป็นหนึ่งในผู้เข้าร่วมงาน เอียสติเลา 2025 ซึ่งเป็นงานที่ได้รับการคัดเลือกจากประเทศเอสโตเนียสำหรับการประกวดเพลงยูโรวิชันปี 2025 ด้วยเพลง "เอสเปรสโซมักกีอาโต" เพลงนี้สามารถคว้าชัยชนะในการประกวดรอบชิงชนะเลิศ ส่งผลให้แคชได้รับสิทธิ์เป็นตัวแทนของเอสโตเนียในการประกวดเพลงยูโรวิชันปี 2025
การประกวดเพลงยูโรวิชันปี 2025 > ในยูโรวิชัน

การประกวดเพลงยูโรวิชันปี 2025 จะจัดขึ้นที่ซังคท์ยาค็อพซ์ฮัลเลอในบาเซิล ประเทศสวิตเซอร์แลนด์ และจะประกอบด้วยรอบรองชนะเลิศสองรอบในวันที่ 13 และ 16 พฤษภาคมตามลำดับ และรอบชิงชนะเลิศในวันที่ 17 พฤษภาคม ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 28 มกราคม ค.ศ. 2025 เอสโตเนียได้รับการจับฉลากให้เข้าแข่งขันในรอบรองชนะเลิศที่หนึ่ง โดยทำการแสดงในช่วงครึ่งแรกของการแสดง
ชาร์ต

| ชาร์ต (2025) | ตำแหน่งสูงสุด |
| --- | --- |
เอสโตเนียแอร์เพลย์ (TopHit): 1
ลิทัวเนีย (AGATA): 35
ลิทัวเนียแอร์เพลย์ (TopHit): 51
มิสฟิตส์

| เดอะ มิสฟิตส์ |
| --- | --- |

ข้อมูลพื้นฐาน
ที่เกิด: นิวเจอร์ซีย์, สหรัฐอเมริกา
แนวเพลง: ฮาร์ดคอร์พังค์, พังค์ร็อก, ฮอร์เรอร์พังค์
ช่วงปี: 1977–1983  1995–ปัจจุบัน
ค่ายเพลง: Plan 9/Blank, Slash, Caroline Records, Roadrunner, Misfits

สมาชิก: Glenn Danzig   Jerry Only   Dez Cadena

อดีตสมาชิก: Diane DiPiazza Jimmy Battle Manny Martínez Franché Coma Rick Riley Mr. Jim Bobby Steele Joey Image Arthur Googy Todd Swalla Brian Damage Dr. Chud Myke Hideous Michale Graves  Dez Cadena  Zoli Teglas Marky Ramone  ROBO
มิสฟิตส์ (The Misfits) เป็นวงแนวฮอร์เรอร์พังค์ (Horror punk) ก่อตั้งวงในปี ค.ศ. 1977 Glenn Danzig กับ Jerry Only เป็นคนตั้งวง
Glenn Danzig มีความชื่นชอบในตัวมาริลิน มอนโร ภาพยนตร์เรื่องสุดท้ายที่เธอเล่นคือเรื่อง The Misfits จึงเป็นที่มาของชื่อวง
โดยมีสมาชิกวงเริ่มแรกคือมี Diane DiPiazza(มือเบส) Jerry Only(มือเบส/กีต้าร์) Jimmy Battle(มือกีต้าร์)Franché Coma(กีต้าร์) Rick Riley(กีต้าร์) Bobby Steele(กีต้าร์) Doyle Wolfgang von Frankenstein ,Manny Martínez(อยู่ในอัลบั้มEp)Mr. Jim ,Joey Image, Arthur Googy,ROBO(อยู่ในอัลบั้มแรกแล้วออกไป),Brian Damage(อัลบั้มแรก)
แหล่งข้อมูลอื่น

http://www.misfitscentral.com/
นัตสึมิ ฟูจิวาระ

| นัตสึมิ ฟุจิวาระ |
| --- | --- |
藤原 夏海
เกิด: 2 มิถุนายน จังหวัดชิซึโอกะ ประเทศญี่ปุ่น
อาชีพ: นักพากย์
องค์การ: อาตส์วิชัน
นัตสึมิ ฟุจิวาระ (藤原 夏海, ふじわら なつみ, 2 มิถุนายน -) เป็น นักพากย์ชาวญี่ปุ่น เกิดที่จังหวัดชิซึโอกะ อยู่สังกัดอาตส์วิชัน
ผลงานพากย์

โตเกียวกูล (มุตสึกิ โทรุ)
คดีประหลาดคนปีศาจ (คุซากะ คาบาเนะ)
เคียวไคเซนกิ สงครามจักรกล (I-LeS Gai)
บันทึกแวมไพร์วานิทัส (แวมไพร์พระจันทร์สีน้ำเงิน/ลูนาร์ ตอนเทพนิยายเครดิตตอนที่ 1)
สปาย × แฟมิลี (ดาเมียน เดสมอนด์)
ถ้านอนไม่หลับ ไปนับดาวกันไหม (อานามิซึ คานามิ)
เกิดใหม่ทั้งทีขอสร้างอาณาจักรด้วยขนมหวาน (มาร์คาร์โล โดโรบา)
เจ้าหญิงผู้เสียสละกับราชาอสูร (ล็อปส์)
คาวาอิซูงิ ไครซิส (โยโซระ)
เกิดใหม่เป็นขุนนางขึ้นเป็นใหญ่ด้วยสกิลประเมิน (อาร์ส ลูเวนต์)
ริโฮะ ซูงิยามะ

| ริโฮะ ซูงิยามะ |
| --- | --- |
杉山 里穂
เกิด: 31 ธันวาคม จังหวัดฮกไกโด ประเทศญี่ปุ่น
อาชีพ: นักพากย์
องค์การ: เมาซูโปรโมชัน
ริโฮะ ซูงิยามะ (杉山 里穂; 31 ธันวาคม ? ) เป็น นักพากย์หญิงชาวญี่ปุ่น เกิดที่จังหวัดฮกไกโด สังกัดเมาซูโปรโมชัน
ผลงานพากย์

CONCEPTION (ทารัว)
วิทยุหรรษา ฟังฉันหน่อยเซ่ (โคดะ มินาเระ)
สึกุโมโมะ ภูตสาวแสบดุ (อาชิมิเนะ อารุมิ)
86 -เอทตี้ซิกซ์- (อ็องริเอ็ตตา เพ็นโรส)
ล่าสไลม์มา 300 ปีรู้ตัวอีกทีก็เลเวล MAX ซะแล้ว (โรซารี)
ห้องเรียนจารชน (อีฟ)
ชีวิตเกษตรตามใจ ในต่างโลก (ยา)
โมอิปปง! หนึ่งแต้มฝัน (ฟุจิโมริ รัง)
ซ่อนคมเวทเจ็ดดาบมาร (พีต เรสตัน)
เจ้าหญิงผู้เสียสละกับราชาอสูร (เด็ก อิลีอา)
เฮลวาน

| ฮัลวาน حلوان ϩⲁⲗⲟⲩⲁⲛ |
| --- | --- |
เขตของไคโร
ฮัยย์ ฮัลวาน
พระบรมราชวังของกษัตริย์ฟารูกแห่งอียิปต์
ฮัลวานLocation in Egypt
พิกัด: 29°50′43″N 31°20′00″E﻿ / ﻿29.84528°N 31.33333°E﻿ / 29.84528; 31.33333
ประเทศ: อียิปต์
เขตผู้ว่าการ: ไคโร
พื้นที่
 • ทั้งหมด: 25 ตร.ไมล์ (65 ตร.กม.)
ประชากร (2017)
 • ทั้งหมด: 521,239 คน
เขตเวลา: UTC+2 (EST)
ฮัลวาน (อาหรับ: حلوان Ḥelwān, IPA: [ħelˈwæːn], คอปติก: ϩⲁⲗⲟⲩⲁⲛ, อักษรโรมัน: Halouan) เป็นเขตชานเมืองทางตอนใต้ของกรุงไคโร ประเทศอียิปต์ พื้นที่ของฮัลวานสามารถพบเห็นร่องรอยกิจกรรมในช่วงสมัยยุคก่อนประวัติศาสตร์ อียิปต์โบราณ จักรวรรดิโรมัน และช่วงสมัยมุสลิม และเมื่อไม่นานมานี้ได้ถูกตั้งให้เป็นเมืองจนถึงปลายคริสต์ทศวรรษที่ 1960 ก่อนที่เมืองฮัลวานจะอยู่เป็นบริเวณปริมณฑลกับกรุงไคโรและถูกยุบรวมเข้าเป็นเขตเดียวกัน ในช่วงระยะเวลาสั้น ๆ ระหว่างเดือนเมษายน พ.ศ. 2551 ถึงเดือนเมษายน พ.ศ. 2554 เมืองฮัลวานถูกตั้งขึ้นใหม่ให้เป็นเมือง และตั้งขึ้นให้เป็นเมืองหลวงของเขตผู้ว่าการฮัลวานที่แยกออกจากเขตผู้ว่าการไคโรและกีซา ก่อนที่จะถูกรวมกลับเข้าไปใหม่อีกครั้ง คิสม์ของฮัลวานมีประชากรจำนวน 521,239 คนจากการสำรวจสำมะโนประชากร พ.ศ. 2560
ซายูมิ ซูซูชิโระ

| ซายูมิ ซูซูชิโระ |
| --- | --- |
鈴代 紗弓
เกิด:  (1998-02-04) 4 กุมภาพันธ์ ค.ศ. 1998 (27 ปี) จังหวัดคานางาวะ ประเทศญี่ปุ่น
อาชีพ: นักพากย์
องค์การ: อาตส์วิชัน
ส่วนสูง: 157 ซม.
รางวัล: เซยูอะวอดส์ ครั้งที่ 14 นักพากย์หน้าใหม่ยอดเยี่ยม
ซายูมิ ซูซูชิโระ (ญี่ปุ่น: 鈴代 紗弓; โรมาจิ: Sayumi Suzushiro;  4 กุมภาพันธ์ ค.ศ. 1998 -) เป็นนักพากย์หญิง ชาวญี่ปุ่น เกิดที่จังหวัดคานางาวะ อยู่สังกัดอาตส์วิชัน เธอรับบทบาทนำครั้งแรกในปี 2018 รับบทเป็นโอโนะ อากิระ ในซีรีส์อนิเมะโทรทัศน์เรื่อง เซียนสาวกำราบเกมรัก นอกจากนี้ เธอยังเป็นที่รู้จักจากบทบาท Kylie ใน The Magnificent Kotobuki, ทาเคโมโตะ อูรูกะ ใน เรื่องนี้ตำราไม่มีสอน และ ไวซ์ ใน คุณแม่ที่มีสกิลพื้นฐานเป็นการโจมตีหมู่ แถมยังเบิ้ลได้แบบนี้ชอบไหมจ๊ะ ในปี พ.ศ. 2563 เธอได้รับรางวัลนักพากย์หน้าใหม่ยอดเยี่ยม ในงาน เซยูอะวอดส์ ครั้งที่ 14
ฮาร์ดี บอยซ์

| The Hardy Boyz |
| --- | --- |

ทีม
สมาชิก: Jeff Hardy/Brother Nero Matt Hardy/Broken Matt
ฉายา: The Broken Hardys The Hardys The Hardy Boyz Immortal Los Conquistadores The New Brood 2 Xtreme/Team Xtreme
ส่วนสูง: Jeff: 6 ฟุต 1 นิ้ว (1.85 เมตร) Matt: 6 ฟุต 2 นิ้ว (1.88 เมตร)
น้ำหนัก รวม: 461 lb (209 kg)
บ้านเกิด: Cameron, North Carolina, U.S.
มาจาก: Cameron, North Carolina
อดีต สมาชิก: Lita
เปิดตัว: 1993
แตกกลุ่ม: September 30, 2017
ช่วงที่ ปรากฏตัว: 1993–2002, 2006–2011, 2014–2017
สมาคม: The Crash CWF Mid-Atlantic HOG HOH HWA IWA MCW NWA OMEGA OVW UPW ROH SMW TNA/Impact Wrestling TRP WWA WWF/WWE
เดอะ ฮาร์ดี บอยซ์ (The Hardy Boyz) (หรือที่เรียกว่า The Hardys และ Team Xtreme) เป็นแท็กทีมนักมวยปล้ำ ที่ประกอบด้วยสองพี่น้องแมต ฮาร์ดี (พี่ชาย)  และเจฟฟ์ ฮาร์ดี (น้องชาย)
ประวัติ

ทั้งคู่เริ่มเข้าวงการตั้งแต่ปี 1993 จากการตระเวณปล้ำแท็กทีมให้สมาคมอิสระไปทั่วนอร์ธแคโรไลนา ได้แชมป์ NWA Tag Team Championship และได้ก่อตั้งองค์การ Modern Extreme ศิลปะการต่อสู้ที่พวกเขาได้ OMEGA Tag Team Championship ก่อนจะได้มีโอกาสเซ็นสัญญากับ WWE ในปี 1998 แรกเริ่มเดิมทีบทบาทของพวกเขาหนักไปทางตัว jobber คือเป็นบันไดให้คนอื่นชนะสร้างชื่อเสียงง่ายๆ แต่พอได้รับการเทรนจนเข้าที่แล้ว ทางค่ายก็ดันฮาร์ดี บอยซ์ขึ้นมาปล้ำในรอว์ทันที และไม่นานก็ได้แชมป์แท็กทีมสมัยแรกจากการเอาชนะ ดิ แอโคไลท์ส (แบรดชอว์ กับ ฟารุค)
หลังจากที่เสียแชมป์กลับไปให้ แอโคไลท์ส บทบาทของฮาร์ดี บอยซ์ ก็เริ่มเข้มข้นขึ้นเรื่อยๆ แมตกับเจฟฟ์เปลี่ยนมาเป็นฝ่ายอธรรม โดยไปเข้ากลุ่มของแก็งเกรล นักมวยปล้ำเขี้ยวแวมไพร์ ฟอร์มทีม The New Brood ขึ้นมา แต่ก็เป็นเพียงช่วงสั้นๆ จากนั้นทั้งสองก็แยกตัวออกมาแล้วได้ลิตา เข้ามาร่วมขบวนการ Team Xtreme จุดพีกสุดคือการเปิดศึกกับเอดจ์และคริสเตียนและเดอะ ดัดลีย์ บอยซ์ จนกระทั่งสามทีมได้มาปล้ำแมตช์ TLC หนแรกในประวัติศาสตร์ในซัมเมอร์แสลม 2000 ซึ่งผลปรากฏว่าเอดจ์และคริสเตียนชนะพร้อมป้องกันแชมป์ แต่ความมันส์ระดับห้าดาว
ในปี 2002 พวกเขาได้แยกทีมกัน ก่อนจะกลับมารวมทีมกันในปี 2006 พวกเขาก็ได้เป็นเป็นคู่แค้นกับทีม MNM จนในดีเซมเบอร์ทูดิสเมมเบอร์ (2006) พวกเขาได้จับคู่ทีมกันอีกครั้งในชื่อทีม The Hardys เอาชนะทีม MNM ไปได้สำเร็จ ก่อนที่จะเน้นการปล้ำเดี่ยวในอาชีพของพวกเขาอีกครั้งในปี 2007 ถึงแม้ว่าพวกเขาบางครั้งพวกเขาก็จับคู่แท็กทีมกัน และทั้งคู่ก็ยังเคยทะเลาะกัน ในรอยัลรัมเบิล (2009) แมตได้เอาเก้าอี้ฟาดใส่เจฟฟ์ จนทำให้เจฟฟ์เสียแชมป์ WWEให้กับเอดจ์ เป็นเพราะแมตอิจฉาเจฟฟ์ นอกจากนี้แมตยังได้ยิงพลุใส่เจฟฟ์ ขับชนใส่เจฟฟ์ และยังเผาบ้านเจฟฟ์ ทำให้ทั้งคู่กลายมาเป็นศัตรูคู่แค้นกัน จนในศึก เรสเซิลเมเนีย ครั้งที่ 25 ทั้งคู่ต้องเจอกันในแมตช์ Extreme Rules ซึ่งแมตเป็นฝ่ายเอาชนะไปได้ ในแบคแลช (2009)เจฟฟ์ก็เอาชนะแมตไปได้ในรูปแบบ I Quit Match ทั้งคู่ได้ลาออกจาก WWE และย้ายไปสังกัด TNA จนถึงปี 2017 ทั้งคู่ได้กลับมาWWEอีกครั้งโดยร่วมปล้ำไต่บันไดในเรสเซิลเมเนีย ครั้งที่ 33 และสามารถคว้าแชมป์รอว์แท็กทีม WWEได้เป็นสมัยที่7ก่อนเสียให้ซีซาโรและเชมัส ในปี 2019 ฮาร์ดี บอยซ์สามารถคว้าแชมป์สแมคดาวน์แท็กทีม WWEจากดิอูโซส์ได้สำเร็จ